CELEX: C2007/117/13
Language: da
Date: 2007-05-26 00:00:00
Title: Sag C-128/07: Anmodning om præjudiciel afgørelse indgivet af Commissione tributaria provinciale di Latina (Italien) den 5. marts 2007 — Angelo Molinari mod Agenzia Entrate Ufficio Latina

26.5.2007   
            
            
               DA
            
            
               Den Europæiske Unions Tidende
            
            
               C 117/8
            
         Anmodning om præjudiciel afgørelse indgivet af Commissione tributaria provinciale di Latina (Italien) den 5. marts 2007 — Angelo Molinari mod Agenzia Entrate Ufficio Latina
   (Sag C-128/07)
   (2007/C 117/13)
   Processprog: italiensk
   Den forelæggende ret
   Commissione tributaria provinciale di Latina
   Parter i hovedsagen
   
      Sagsøger: Angelo Molinari
   
      Sagsøgt: Agenzia Entrate Ufficio Latina
   Præjudicielle spørgsmål
   
               1)
            
            
               Skal Domstolens dom i sag C-207/04 (1) fortolkes således, at den italienske lovgiver skulle have udvidet den mere fordelagtige aldersgrænse for kvinder til også at gælde for mænd?
            
         
               2)
            
            
               Skal det i den foreliggende sag fastslås, at der skal anvendes en skattesats på 50 % af den, der anvendes på beløb ved arbejdsophør, på fratrædelsesgodtgørelse, der udbetales til mænd, allerede fra 50-års alderen?
            
         
               3)
            
            
               Henset til at det beløb, skatteyderen har betalt i indkomstskat for fysiske personer, ikke udgør en del af hans løn, da det ikke betales af arbejdsgiveren som følge af arbejdsforholdet, og henset til at det beløb, arbejdsgiveren har udbetalt til arbejdsgiveren som led i en frivillig fratrædelsesordning, ikke har karakter af løn, er det så i overensstemmelse med fællesskabsretten at fastslå, at aldersforskellen på 50 år for kvinder og 55 år for mænd er i strid med fællesskabsretten, når direktiv 79/7 (2) tillader medlemsstaterne at fastsætte forskellige aldersgrænser for pensionering?
            
         
               4)
            
            
               Skal fællesskabsretten (Rådets direktiv 76/207/EØF af 9. februar 1976 (3), der forbyder forskelsbehandling på grundlag af køn) fortolkes således, at den er, henholdsvis ikke er til hinder for anvendelsen af de nationale bestemmelser, der har givet anledning til den verserende sag, med den virkning, at nærværende ret må lægge til grund, at de nationale bestemmelser (artikel 17, nu artikel 19, stk. 4a, i præsidentielt dekret 917/86) er uforenelige, henholdsvis forenelige med fællesskabsretten?
            
         
      (1)  Samling af Afgørelser 2005 I, s. 7453.
   
      (2)  EFT L 6, s. 24.
   
      (3)  EFT L 39, s. 40.